[1] રોટલીની ખમણી : રોટલીના નાના કટકા કરી, બે વાડકી રોટલીનો ભૂકો લેવો. અડધી વાડકી ચણાનો લોટ, અડધી વાડકી શિંગદાણાનો ભૂકો, અડધી વાટકી ખાટું દહીં અને દોઢ વાડકી પાણી નાંખી બધું ભેગું કરવું. તેમાં મીઠું, મરચું, હળદળ, ખાંડ, ગરમ મસાલો, લીલા મરચાંના કટકા નાંખવા. એક તપેલીમાં તેલ મૂકી, તેમાં હિંગ નાંખી રોટલીનો ભૂકો વઘારવો. એક વખત હલાવી, તરત જ તેમાં ચણાના લોટનું ખીરું નાંખવું. ઘટ્ટ થાય એટલે થાળીમાં તેલ લગાડી ઠારી દેવું. ઉપર કોપરાનું ખમણ અને લીલા ધાણા ભભરાવવા. થોડી લાલ મરચાંની ભૂકી છાંટવી. પછી તેલમાં રાઈ-હિંગ, થોડાં લીલા મરચાંની ભૂકી છાંટવી. પછી તેલમાં રાઈ-હિંગ, થોડાં લીલાં મરચાંના કટકા અને તલ નાખી, વઘાર કરી ઉપર રેડી દેવો. ઠંડુ પડે એટલે કટકા કાપવા.